დიმიტრის თქმით, ის საბჭოთა კავშირში დაიბადა და არცაა გასაკვირი, რომ კავკასია მისთვის ნამდვილი სამოთხეა. მისი დაინტერესება კონკრეტულად ჩვენი ქვეყნით მოხდა მას შემდეგ, რაც ნიუ-იორკში შეხვდა რამდენიმე ქართველს. გომბერგს არც ამერიკელი მწერლის, ჯონ სტეინბეკის სიტყვები დავიწყნია საქართველოზე ,,თუკი ვინმე გადაწყვეტს საქართველო აღწეროს ერთი სიტყვით, ჭეშმარიტი პასუხი, რა თქმა უნდა, სტუმართმოყვარეობა იქნება” და საქართველოს ესტუმრა.